एक साल से अधूरा पड़ा पंचायत भवन
भास्कर संवाददाता| करताना
गांव के शासकीय हायर सेकंडरी स्कूल मैदान में बन रहा ग्राम पंचायत भवन पिछले एक साल से अधूरा पड़ा है। ठेकेदार और पंचायत की लापरवाही से अब तक काम पूरा नहीं हो सका है। करीब 8 माह में दरवाजे भी नहीं लग सके हैं। गांव के अखिलेश, लखन ने बताया अब तक भवन के गेट नहीं लगे हैं। इसके अलावा जमीन का निर्माण नहीं किया गया है।
करीब 14 लाख 50 हजार रुपए की लागत से बनने वाले पंचायत भवन में का निर्माण अधर में है। वर्तमान में निर्माण कार्य बंद पड़ा है। अधिकारियों की उदासीनता के चलते भवन नहीं बन पा रहा है। भवन में खिड़की-दरवाजे नहीं लग पाने के कारण रात होते ही असामाजिक तत्व निर्माणाधिन भवन में जमा हो जाते हैं। पंचायत प्रतिनिधि ने कहा यदि ठेकेदार काम नहीं कर रहा है, तो नियमानुसार सरपंच, सचिव पर कार्रवाई की जाएगी। जनपद सीईओ टिमरनी एसएस इक्का ने कहा शीघ्र निर्माण कार्य पूर्ण कराने के प्रयास किए जाएंगे।
करताना। एक साल में नहीं बन सका पंचायत भवन।
hin_Deva mar_Deva hin_Deva hin_Deva hin_Deva